ઓપરેશન શક્તિ – બોમ્બ પછી બસયાત્રા અને યશવંત સિન્હાના બજેટની વાહ-વાહ થઈ અને એનડીએના ભાગીદાર પક્ષોની એકતા મજબૂત થઈ ત્યારે કોંગ્રેસની કરામત શરૂ થઈ. તામિલનાડુમાં ડીએમકે સરકારને બરતરફ કરવાની માગણી કરી અને તેનો સ્વીકાર નહિ થતાં અન્ના ડીએમકે – જયલલિતાએ સરકારને આપેલો ટેકો પાછો ખેંચવાની જાહેરાત કરી, રાષ્ટ્રપતિ નારાયણને પણ ભાગ ભજવ્યો – વાજપેયીજીને ત્રણ દિવસમાં બહુમતી સાબિત કરવા જણાવ્યું અને એકમાત્ર એક મતે સરકાર હારી. આ મત ઓડિશાના કોંગ્રેસી સભ્ય ગિરધર ગોમાંગોનો હતો – મુખ્યમંત્રી તરીકે શપથ લીધા પછી લોકસભામાં સભ્ય તરીકે વોટ આપવા – ભુવનેશ્વરથી તાબડતોબ બોલાવવામાં આવ્યા હતા! આ પછી સોનિયાજીએ સરકાર રચવાનું આમંત્રણ મેળવ્યું, પણ મુલાયમ સિંહ ફરી બેઠા અને આખરે ચૂંટણી કરવી પડી!